**Οδηγίες για την ψηφιακή τάξη**

Αγαπητοί γονείς, η πρώτη μας διαδικτυακή συνάντηση ξεκίνησε με πάρα πολλά προβλήματα.

Λυπούμαστε και πιστεύουμε ότι έχουμε την κατανόησή σας, καθώς δεν οφειλόταν αποκλειστικά σε μας.

Τα μαθήματα μας θα γίνονται καθημερινά από τις 14:10μμ έως τις 16:20μμ.

Παρόλο που η συμμετοχή των παιδιών είναι υποχρεωτική, καταλαβαίνουμε τη δυσκολία και αν το παιδάκι σας κουραστεί νωρίτερα, καλύτερα να αποσυρθείτε (ενημερώστε μας για να το χαιρετήσουμε).

Αναλυτικά το ωρολόγιο πρόγραμμα έχει ως εξής:

|  |  |  |  |
| --- | --- | --- | --- |
| **Ώρες Διδασκαλίας** | **Διάρκεια** |  |  |
| 1η  ώρα | 14:10-14:40 | **Δραστηριότητες** |  |
| 14:40-15:00 | | Διάλειμμα | |
| 2η  ώρα | 15:00-15:30 | **Δραστηριότητες** |  |
| 15:30-15:50 | | Διάλειμμα | |
| 3η ώρα | 15:50-16:20- | **Δραστηριότητες** |  |

 Οδηγίες για τη συμπεριφορά μας στην ψηφιακή τάξη

1. Παρακαλούμε να μπαίνετε στην ψηφιακή τάξη 10 λεπτά νωρίτερα ( στις 2:00μμ) πριν την έναρξη του μαθήματος .
2. Κατά την είσοδο σας στην τάξη να έχετε κλειστά τα μικρόφωνα σας για να μην δημιουργείται θόρυβος.
3. Τα μικρόφωνα θα παραμένουν κλειστά και κατά τη διάρκεια του μαθήματος. Θα ενεργοποιούνται μετά την πρόσκληση της εκπαιδευτικού ( π.χ. για να απαντήσει το παιδί σε μια ερώτηση)
4. Εάν θέλει να μιλήσει μπορείτε να σηκώσετε το «χεράκι» που βρίσκεται δίπλα στο όνομα του και εμείς θα του δώσουμε το λόγο ( όπως κάνουμε στην παρεούλα μας).
5. Καλό είναι από Δευτέρα να έχει κοντά του χαρτιά, μαρκαδόρους και πλαστελίνη.
6. Κατά τη διάρκεια του μαθήματος πρέπει να βρίσκεται κοντά στο παιδί κάποιος ενήλικας και μόνο αυτός.
7. Στη διάρκεια του διαλείμματος μπορείτε να παραμείνετε στην τάξη έχοντας τα μικρόφωνα και τις κάμερες κλειστές. Οι κάμερες θα ανοίγουν ξανά μετά το τέλος του διαλείμματος.
8. Σε κάθε περίπτωση σεβόμαστε τους συνομιλητές μας.
9. **Δεν επιτρέπεται η φωτογράφηση, η μαγνητοφώνηση και η βιντεοσκόπηση με οποιοδήποτε μέσο.**

Στο email σας θα στέλνονται κάθε Κυριακή, οι σύνδεσμοι των ψηφιακών τάξεων στις οποίες τα παιδιά θα μπαίνουν για όλη την εβδομάδα.

Όσοι δεν έχετε μπει στην εκπαιδευτική πλατφόρμα **e-me** (ασύγχρονη εκπαίδευση), μπείτε μία φορά για να μπορέσουμε να σας καλέσουμε και να δημιουργήσουμε την τάξη μας.

Στηριζόμενοι στην λιγοστή προηγούμενη εμπειρία μας , στην καλή μας διάθεση, αλλά πάνω από όλα στην δική σας κατανόηση και βοήθεια θα τα καταφέρουμε!!!

Ευχαριστούμε